hvornår er en bil totalskadet?
 en bil er totalskadet, når det vurderes, at det vil være for dyrt at reparere den i forhold til, hvor meget bilen vurderes til at være værd. i registreringsafgiftsloven er der fastsat nogle reparationsgrænser.  bliver skaden opgjort til mellem 65 og 75 procent, vil du typisk få tilbudt en kontanterstatning. men du kan også vælge at få den repareret.  bliver skaden opgjort til mere end 75 procent af bilens handelsværdi, er din bil totalskadet. der er dog en bagatelgrænse på 25.000 kr., hvilket betyder, at hvis reparationsudgiften er under 25.000 kr., er der ingen reparationsgrænse, så længe reparationen ikke overstiger bilens faktiske værdi. 